

 คำสั่ง จังหวัดพังงา

 ที่ 3335/๒๕68

เรื่อง แต่งตั้งคณะกรรมการจัดทำแบบรูปรายการงานก่อสร้างและกำหนดราคากลาง

งานจ้างปรับปรุงซ่อมแซมระบบไฟฟ้า รพ.สต.บางติบ

..................................................................

 ด้วยจังหวัดพังงา โดย โรงพยาบาลส่งเสริมสุขภาพตำบลบางติบ จะดำเนินการงานจ้างปรับปรุงซ่อมแซมระบบไฟฟ้า โรงพยาบาลส่งเสริมสุขภาพตำบลบางติบ โดยขอเบิกจ่ายจากบัญชีเงินบริจาค สำนักงานสาธารณสุขจังหวัดพังงา ภายในวงเงิน 300,000.00 บาท(สามแสนบาทถ้วน)

 ดังนั้น เพื่อให้การดำเนินการจัดซื้อจัดจ้างเป็นไปด้วยความรวดเร็ว ถูกต้อง เหมาะสมและมีประสิทธิภาพ เป็นไปตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ
พ.ศ.2560 จึงขอแต่งตั้งคณะกรรมการจัดทำแบบรูปรายการงานก่อสร้างและกำหนดราคากลาง
งานจ้างปรับปรุงซ่อมแซมระบบไฟฟ้า รพ.สต.บางติบ ประกอบด้วย

 1) นายโยธิน เจดีย์รัตน์ เจ้าพนักงานสาธารณสุขชำนาญงาน ประธานกรรมการ

 2) นางสาวนิภาภรณ์ อินทร์คง พยาบาลวิชาชีพชำนาญการ กรรมการ

 3) นายชัยกฤต จิตต์เพ็ง นายช่างโยธา กรรมการ

 ให้คณะกรรมการมีหน้าที่ ดังต่อไปนี้

1. จัดทำแบบรูปรายการงานก่อสร้างและกำหนดราคากลาง งานจ้างปรับปรุงซ่อมแซมระบบไฟฟ้า โรงพยาบาลส่งเสริมสุขภาพตำบลบางติบ ให้เป็นไปตามหลักเกณฑ์การคำนวณราคากลางงานก่อสร้าง

2. ดำเนินการตามมติคณะรัฐมนตรี และหรือระเบียบที่เกี่ยวข้อง และรายงานผลให้ทราบโดยเร็ว

3. ถือปฏิบัติให้เป็นไปตามมติคณะรัฐมนตรี ระเบียบ และหรือหนังสือสั่งการที่เกี่ยวข้อง
โดยเคร่งครัด ด้วยความซื่อสัตย์ สุจริต โปร่งใส สามารถตรวจสอบได้ทุกขั้นตอน

4. ปฏิบัติหน้าที่อื่นตามที่ได้รับมอบหมาย

 ทั้งนี้ ตั้งแต่บัดนี้เป็นต้นไป

 สั่ง ณ วันที่ 24 เมษายน พ.ศ. 2568



 (นายกำธร สิทธิบุตร)

 นักวิชาการสาธารณสุขชำนาญการ

 รักษาราชการแทนสาธารณสุขอำเภอคุระบุรี

 ปฏิบัติราชการแทนผู้ว่าราชการจังหวัดพังงา